b'\n_START_ARTICLE_\nHamadanski kamniti lev\n_START_PARAGRAPH_\nHamadanski  kamniti lev  (perzijsko \xd8\xb4\xdb\x8c\xd8\xb1 \xd8\xb3\xd9\x86\xda\xaf\xdb\x8c \xd9\x87\xd9\x85\xd8\xaf\xd8\xa7\xd9\x86\xe2\x80\x8e\xe2\x80\x8e, \xc5\xa1ir-e sangi-ye hamed\xc3\xa2n) je zgodovinski spomenik v Hamadanu, Iran._NEWLINE_Kamniti lev je bil del Levjih vrat (perzijsko \xd8\xa8\xd8\xa7\xd8\xa8\xe2\x80\x8c\xd8\xa7\xd9\x84\xd8\xa7\xd8\xb3\xd8\xaf\xe2\x80\x8e\xe2\x80\x8e,  Levja vrata), ki so stala na hribu, na katerem naj bi  bilo v partskih \xc4\x8dasih pokopali\xc5\xa1\xc4\x8de. Kip je bil izdelan v zlatem obdobju Hamadana in je imel v mestu svojega dvoj\xc4\x8dka._NEWLINE_Ko so mesto zasedli Dejlamidi, so leta 931 Levja vrata poru\xc5\xa1ili. _NEWLINE_Gila\xc5\xa1ki knez Mardvid\xc5\xbe  (vladal 930-935) je nameraval enega od levov odpeljati v Raj. Ker mu to ni uspelo, je v jezi ukazal, naj oba leva  razbijejo. Enega so popolnoma uni\xc4\x8dili, drugemu pa so odlomili prednji nogi in ga vrgli s podstavka. Tam je le\xc5\xbeal do leta 1949, ko so mu izdelali novi nogi in ga vrnili na podstavek. _NEWLINE_Leta 1968 je Heinz Luschey dokazoval, da je lev helenisti\xc4\x8dna skulptura, primerljiva z levom v Haironei, izdelanim kmalu po letu 336 pr. n. \xc5\xa1t. Njegovo razlago, da je bil izdelan leta 324 pr. n. \xc5\xa1t. na ukaz Aleksandra Velikega v spomin na njegovega zvestega spremljevalca Hefestiona, je  Iranska organizacija za kulturno dedi\xc5\xa1\xc4\x8dino sprejela.'